Predkladacia správa

           Ministerstvo zdravotníctva Slovenskej republiky predkladá, ako zriaďovateľ, na rokovanie vlády Slovenskej republiky iniciatívny materiál „Informácia o transformácii štátnych zdravotníckych zariadení na akciové spoločnosti“, týkajúcu sa ďalších dvoch zariadení a to: Detská fakultná nemocnica s poliklinikou Banská Bystrica a Národný onkologický ústav Bratislava.

            Transformácia dvoch štátnych zdravotníckych zariadení na akciové spoločnosti sa uskutočňuje v zmysle ustanovení § 84 a nasl. zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a zákona č. 513/1991 Zb. Obchodného zákonníka v znení neskorších predpisov.